Anupras Jacevičius

Anupras Jacevičius (1797 m. Maironiai prie Kelmės – 1836 m. kovo 17 d. Nansi, Prancūzija) – 1831 m. sukilimo Lietuvoje veikėjas, generolas majoras.

 Biografija 
Kilęs iš smulkiųjų bajorų. 1814 m. baigė Kražių gimnaziją. Studijavo Vilniaus universitete.

Telšių apskrities bajorijos sekretorius. Prasidėjus 1831 m. sukilimui kovo 28 d. sudarė vietos sukilimo valdžią ir, gavęs generolo majoro laipsnį, vadovavo Telšių apskrities sukilėliams, dalyvavo Darbėnų, Kretingos, Palangos ir Berkinionių mūšiuose. Sukilimui pralaimint 1831 m. rugpjūčio mėn. pasitraukė į Tilžę. 1833 m. apsigyveno Prancūzijoje. Parašė atsiminimų apie sukilimą, iš jų matyti, kad jis buvo baudžiavos priešininkas.

Tėvai Ignotas Jacevičius ir Teklė Jacevičienė - Godlevska palaidoti Tūbinių Šv. Kryžiaus koplyčioje.Ar atgims Kalvarijų kryžiaus kelias Tūbinėse?

 Šaltiniai 

Kategorija:Lietuvos bajorai
Kategorija:1831 m. sukilėliai
Kategorija:1831 m. sukilimo generolai